google/wiki40b huggingface dataset:
Unibersidad ng Jordan

Ang Unibersidad ng Jordan (Arabe: الجامعة الأردنية‎, Ingles: University of Jordan), madalas dinadaglat na UJ, ay isang pampublikong unibersidad na matatagpuan sa Amman, Jordan. Itinatag noong 1962, ito ang pinakamalaki at pinakamatandang institusyon ng mas mataas na edukasyon sa Jordan.
Ang unibersidad ay may pinakamataas na reyt ng admisyon sa bansa at itinuturing na pinakapretihiyoso sa Jordan at isa sa pinakaprestihiyoso sa mundong Arabe at sa Gitnang Silangan. Ito ay matatagpuan sa erya ng Jubaiha sa University District ng Amman. Ang unibersidad ay kasalukuyang may 1400 kawani at higit sa 37,000 mag-aaral.
Ang university ay itinatag noong 1962 sa pamamagitan ng isang maharlikang atas. Ang lugar na nakapalibot sa unibersidad ay isa sa mga distritong urban ng Amman na tinatawag na University District.
Paliparang Pandaigdig ng Heneral Santos

Proyekto sa paliparan

Ang paliparan nang Heneral Santos ay isinasaayos pa hanggang sa taong 2019 dahil rin sa padami nang tao at turista sa lungsod, pagpapalawig lapad ng paliparan, pagsasayos nang runway, pag rehabilita nang paliparan upang maisaayos ang hitsura nang airport. bagaman ang paliparan nang heneral santos rin ay itinampok na isa sa maaayos na paliparan sa pilipinas ng mindanao.
John Ambrose Fleming

Si Sir John Ambrose Fleming (29 Nobyembre 1849 – 18 Abril 1945) ay isang Ingles na inhinyerong elektrikal at pisiko. Nakikilala siya dahil sa pag-imbento ng unang balbulang termiyoniko o tubong bakyum, ng diode, na lumaong tinawag bilang kenotron noong 1904. Tanyag din siya dahil sa patakaran na pangkaliwang kamay (para sa mga motor na elektriko). Ipinanganak siya bilang panganay sa pitong mga anak ni James Fleming DD (na namatay noong 1879), isang ministrong Kongregasyunal, at ng asawa nitong si Mary Ann, sa Lancaster, Lancashire at bininyagan noong 11 Pebrero 1850.
Isa siyang debotong Kristiyano at isang beses na nangaral sa St Martin-in-the-Fields sa London hinggil sa paksa ng ebidensiya para sa resureksiyon. Noong 1932, kasama sina Douglas Dewar at Bernard Acworth, tumulong siya sa pagtatatag ng Evolution Protest Movement. Dahil sa wala siyang anak, ipinamana niya ang karamihan ng mga kaniyang mga lupain at ari-arian sa mga kawanggawang Kristiyano, natatangi na ang sa mga tumutulong sa mga mahihirap. Isa siyang ganap na litratista at, bilang karagdagan, nagpinta siya ng mga larawan na gumagamit ng watercolor at nahilig din siya sa pag-akyat sa bulubunduking Alps.
Akakabu Kenji Kyoto-hen

Ang Akakabu Kenji Kyoto-hen ay isang palabas sa telebisyon sa bansang Hapon.
Basokonhestiyon

Ang basokonhestiyon, mula sa Ingles na vasocongestion (vaso + congestion: literal na "sisidlan ng dugo na napuno" o "pagkapuno ng lalagyan ng dugo"), ay ang pagkaipon o pagtaas ng dami ng dugo at pluwido sa loob ng isang partikular na lugar ng katawan. Ito ang pamamaga ng mga tisyu ng katawan dahil sa pagtaas ng daloy ng dugong baskular at isang lokalisado o doon lamang sa iisang lugar na pagtaas ng presyon ng dugo. Ang karaniwang mga sanhi ng basokonhestiyon sa mga tao ay kinabibilangan ng pagreregla, pagkahimok na seksuwal, pagtulog na REM, malalakas na mga damdamin, mga karamdaman at mga pagtugon sa alerhiya (reaksiyong alerhiko).

Mga sakit

Ang mga pamumulikat na pangregla ay isa sa pinaka karaniwang mga pangalawang epekto o side effect ng basokonhestiyon sa mga babaeng adulto. Bagaman iba-iba ang pananakit at kakulangan sa ginhawa ng mga indibiduwal, ang basokonhestiyon ay isa sa mahahalagang bahagi ng pagpapadanak o paghuhunos ng sapin ng uterus. Ang abnormal na basokonhestiyon habang nagaganap ang siklo ng menstruwasyon ay maaaring humantong sa iregular na pagdurugo, malubha at nakapagpapanlupaypay na mga pulikat at anemya dahil sa mataas na daloy na pangregla.
Ang pansamantalang basokonhestiyon ng mga pisngi ng mukha ay nakapagdurulot ng pamumula ng mukha. Maaaring ito ay dahil sa mga damdamin ng galit o pagkapahiya. Ang sakit na rosacea ay isang kronikong kalagayan ng basokonhestiyon ng mukha na pangunahing nakakaapekto sa mga pisngi at ilong, subalit maaaring magsangkot ng ibang mga bahagi katulad ng mga mata at ng baba.
Ang basokonhestiyon sa lugar na nakapaligid sa butas ng puwit ng tao ay maaaring humantong sa pagkakaroon ng almoranas.

Kaasalang seksuwal ng tao

Ang basokonhestiyon ay mahalaga para sa prokreasyong seksuwal sa mga mamalya dahil ito ang puwersang nagdurulot ng paninigas ng isang titi habang nagaganap ang ereksiyon o pagtayo. Ang puwersa ring iyon ang humahantong sa paninigas ng tinggil at lubrikasyon ng puki habang nakadarama ng seksuwal na pagkapukaw. Ang pagbaba ng basokonhestiyon sa mga babaeng natapos na ang menopause ay maaaring humantong sa pangangailangan na ang mga babaeng ito ay gumamit ng artipisyal na lubrikanteng pangseks upang maiwasan ang pananakit habang nakikipagtalik.
Ang iba pang uri ng basokonhestiyon habang nangyayari ang gawaing seksuwal na pangtao ay kinabibilangan ng pamumula dahil sa pakikipagtalik (sex flush) at ang pamamaga ng mga utong ng mga lalaki at ng mga babae.
Ang hindi kanais-naisa na mga pangalawang epekto ng basokonhestiyon na may kaugnayan sa pakikipagtalik ay maaaring humantong sa mga pananakit na kahalintulad ng pulikat ng tinatawag sa Ingles na blue balls o "nangangasul na mga bayag" sa mga lalaki at isang hindi maginhawang "kabigatan" sa balakang ng mga babae, na kahalintulad ng sa pagsisimula ng siklo ng regla.
Yagyu Jubei Nanaban Shobu

Ang Yagyu Jubei Nanaban Shobu ay isang palabas sa telebisyon sa bansang Hapon.
Hapniyo

Ang Hapniyo ay isang elementong kimikal na mag sagisag na Hf, atomikong bilang na 72. Isang lustrous, mapilak na kulay-abo, tetravalent transition metal, ang hafnium ay nakabilang sa zirconium at makikita lamang sa mga zirconium minerals.
Linabelle Ruth Villarica

Si Linabelle Ruth Villarica ay isang politiko sa Pilipinas.
Mga birong Ruso

Ang mga birong Ruso, o anekdoty (pang-isahan: anekdot) kung tinatawag, ay ang pinakapopular na anyo ng katatawanang Ruso. Ito ay mga maiikling kuwento o dyalogong kathang-isip na may punchline.
558 Carmen

Ang 558 Carmen ay isang planetang hindi pangunahin.
Orotukan

Kasaysayan

Noong 1931, nang nakatuklas ng mga reserba ng ginto ang mga heólogo sa mga lambak ng rehiyong Kolyma, nagtayo sila ng isang kampo sa ilog malapit sa kasalukuyang kinaroroonan ng Orotukan. Pagkaraan nito sinimulan ang pagtatayo ng Lansangang Kolyma.
Itinatag ang pamayanan noong kalagitnaan ng dekada-1930. Matatagpuan dito mula 1935, isang kampo sa seksiyong panrehiyon ng sistemang gulag na pinamamahala ng Dalstroy. Noong dekada-1940, itinatag ang isang establisimiyento ng gawaing pagkukumpuni at pabrika para sa mga kagamitang pagmimina. Ginawaran ang Orotukan ng katayuang pampamayanang uring-urbano noong 1953.

Ekonomiya

Noong panahong Sobyet, isang sentro ng pagmimina at paggagalugad ng ginto ang Orotukan.

Transportasyon

Matatagpuan ang pamayanan sa M56 Lansangang Kolyma, na dumadaan mula Magadan hanggang Susuman sa hilaga-kanlurang bahagi ng Magadan Oblast at patungong Yakutsk, ngunit madadaanan lamang nang lubos ang lansangan sa taglamig kung kailang nagyeyelo ang mga ilog sa kahabaan ng ruta. Ang distansiya ng daan sa pagitan ng Orotukan at Magadan ay mga 400 kilometro (250 milya), at halos 1,500 kilometro (930 milya) patungong Yakutsk.

Klima

Ang Orotukan ay may malubhang klimang subartiko (Dfc).
Yu Yamada

Si Yu Yamada ay isang mang-aawit mula sa bansang Hapon.
Gerzeh

Ang Gerzeh, Girza o Jirzah ay isang sementeryo ng predinastikong Ehipto na matatagpuan sa kahabaan ng kanluraning bangko ng Ilog Nilo at tinatawag ngayong al-Girza. Ang kulturang Gerzeh ay isang kulturang materyal na tinukoy ng mga arkeologo. Ang Gerze ang ikalawa sa tatlong mga yugto ng kulturang Naqada at kaya ay tinatawag na Naqada II. Ito ay pinangunahan ng Amratia(Naqrada I) at sinundan ng Protodinastiko o Semainian(Naqada III).
Frank Pick

Si Frank Pick Hon. RIBA ay isang Briton na Magagawa. Pagkatapos Mabilang bilang isang abogado sa 1902, nagtrabaho siya sa North Eastern Railway, bago lumipat sa Underground Electric Railways Company of London (UERL) noong 1906.
Shirataka, Yamagata

Ang Shirataka ay isang munisipalidad sa Prepektura ng Yamagata, bansang Hapon.
Datu Sikatuna

Si Datu Katuna ay isang datu sa Bohol na nakipag-kasunduan kay Miguel López de Legazpi, isang Kastilang mananakop, sa pamamagitan ng dugo noong Marso 16, 1565. "Katuna" ang tunay na pangalan niya ngunit natala bilang Sikatuna. Isang kaukulang palagyo ang katagang "Si" sa wikang Sebwano.
Min Hyo-rin

Si  Min Hyo-rin  ay isang mang-aawit sa Timog Korea.
Juliana Palermo

Si Juliana Palermo ay isang artista sa Pilipinas.
1498 Lahti

Ang 1498 Lahti ay isang planetang hindi pangunahin.
Digikala

Ang Digikala ay ang Online Store at website na nag-uugnay sa mga mamimili at mga tindero. Ang paraan ng pagtitinda ay kadalasang sa paraang batilyar o auction.
Dastur

Ang dastūr ay isang Dakilang Saserdote ng Zoroastrianismo na may autoridad sa mga bagay na pang-relihiyon at may ranggong mas mataas sa isang Mobad o Hebad. Sa modernong paggamit, ang terminong dastūr ay karamihang tumutukoy sa mga saserdote(pari) ng mga Parsi sa India.
El Carmen, Santander

Ang El Carmen ay isang munisipalidad sa Departamento ng Santander, Colombia.
Ministop

Ang Ministop Co., Ltd. (ミニストップ株式会社 Minisutoppu Kabushiki-gaisha) (TYO: 9946), isang miyembro ng ÆON, na nakakaopera sa chain na franchise ng convenience store sa Ministop sa bansang Hapon. Hindi katulad ng mga convenience store sa Hapon, ang Ministop ay nakapagtinda din ng pangluto na nakakagawa ng mga palamang pampakain, meryenda at take-out na kahong bento sa demanda, at ang mga area ng upuan na kung saan ay nakakaupo at nakakain ng maayos.
HTTP

Ang HTTP (daglat ng Hypertext Transfer Protocol) ay isang application protocol na ginagamit sa pakikipagpalitan ng datos. Karaniwan itong ginagamit upang makita ang isang web page.
Maliban sa gamit upang makita ang isang web page, maaari ding mag-input ng datos upang maipadala sa isang server upang ito ay mai-save.
Sugo Mga Kapatid

Ang Sugo Mga Kapatid ay isang palabas sa telebisyon sa Pilipinas ng TV-5 / Associated Broadcasting Company.
S.I.M. Scandals, Intrigues, Mysteries

Ang S.I.M. Scandals, Intrigues, Mysteries ay isang palabas sa telebisyon sa Pilipinas ng ABS-CBN.
Jack Marsh

Si Jack Marsh ay isang first-class cricketer ng Australian Aboriginal descent.
Lansangang N673 (Pilipinas)

Ang Lansangang N673 (N673 highway), na tinatawag ding Pambansang Ruta Blg. 673 (National Route 673) o Route 673 ay isang pambansang daang sekundarya sa sistema ng lansangang bayan sa Pilipinas. Isa ito sa ilang mga pambansang daang sekundarya na may dalawang hindi magkalapit na bahagi, ang isa ay dumadaan sa bayan ng Pili, Camarines Sur sa Kabikulan, Luzon, habang ang isa pa ay dumadaan sa lungsod ng Calbayog sa Samar, Kabisayaan.

Camarines Sur

Sa Pili, ang panlalawigang kabisera nito, nagsisinula ang N673 sa Lansangang Maharlika (N1/Asian Highway 26) bilang hilagang dulo nito at nagtatapos sa Pambansang Lansangan ng Governor Jose Fuentebella (N630) bilang katimugang dulo nito. Kilala ang buong daan bilang Daang Panlihis ng Pili (Pili Diversion Road), na nilalampas ang kabayanan ng Pili kung saang patungo ang Lansangang Maharlika.

Samar

Sa Lungsod ng Calbayog sa Samar (lalawigan), ini-uugnay ng N673 ang Lansangang Maharlika at kilala ang buong daan bilang Old Calbayog National Route. Sinusundan ng ruta ang mga barangay ng lungsod hanggang sa Barangay Basud, at nililinyahan nito ang runway ng Paliparan ng Calbayog.
Pokrovsk

Kasaysayan

Unang itinatag ito ng mga Cossack noong 1682 bilang isang ostrog ng Karaulny Mys (Карау́льный Мыс), na nagngangahulugang "punto ng atalaya/banayaban" (watchtower point). Paglaon ito ay naging selo ng Pokrovskoye (Покро́вское). Ginawaran ito ng katayuang pampamayanang uring-urbano noong 1941, kalakip ng pagbabago ng pangalan nito sa Prokovsk. Naging lungsod ito noong 1998.

Transport

Nasa kabilang pampang ng Ilog Lena ang Lansangang Lena na nag-uugnay ng Yakutsk sa mga paroroonan sa dakong timog. Dumadaan ito sa selo ng Kerdyom.
Dougie

Ang sayaw Dougie ( /ˈdʌɡiː/ DU-gee ) ay isang uri ng hip-hop sayaw na pangkalahatan ay ginagawa sa pamamagitan ng paggalaw ng katawan isa sa shimmy na estilo at pagpasa ng isang kamay sa likod o malapit sa buhok sa sariling ulo.  Walang itinutukoy na pangkarinawang paraan upang maisayaw ang Dougie, ang bawat inibidwal ay sinasayaw ito gamit ang sarili nitong estilo at baryasyon.  Si Rapper Corey Fowler, na ang palayaw ay Smoove, ng Cali Swag District ay minsang sinabi, “Everybody does it different…The way you do it defines you.”

Kasaysayan

Ang sayaw na Dougie ay unang nagmula sa Dallas, Texas,   kung saan kinuha ang pangalan nito mula sa galaw na ginagawa ng sikat na rapper noong 1980s na si Doug E. Fresh.    Noong 2007, Ang Dallas rapper na si Lil 'Wil trigger ang nagpauso muli ng nasabing sayaw sa kanyang kantang "My Dougie."  Pagkatapos, may isang indibidwal na nag-aral at nagtapos saTexas Southern University ay bumalik sa kaniyang pinanggaingang lugar, na sa Southern California, ang sayaw sa mga miyembreo ng grupong Cali Swag District.   Ang Cali Swag District ay ginawa at ini-record ang kantang "Teach Me How to Dougie" at kinuhana ang music video nito sa Inglewood, California sa panahon ng tag-init noong 2009.   Pagkatapos, ang video at ang sayaw na nasa video ay sumikat at kumalat sa sikat na site naYouTube. 
Si Montae Ray Talbert, na kilala bilang "M-Bone" ng Cali Swag District, ay namatay sa kanyang sasakyan sa pamamagitan ng pamamaril ng isang hindi kilalang lalaki.  Ayon sa isa sa mga miyembro ng grupong Cali Swag District na si Greg Miller, ""He was the best at doing the dance, and on tour he was always the one in the forefront … He helped bring it to the masses."  Sa libing, ang kanyang mga kamag-anak at mga kaibigan ay ginawa ang sayaw na Dougie sa isang video, kahit ang lola ni Talbert ay ginawa din ito bilang kanyang parangal. 
Ayon sa grupong Cali Swag District, "We are not looking forward to making another dance move. The "Dougie" just picked up organically, we had no idea it would become so popular."
Noong huling buwan ng 2010 at buong taon ng 2011, ang sayaw na Dougie ay naisayaw na ng iba't ibang mga kilalang personalidad tulad nila Chris Brown, Henri Lansbury, Reggie Bush,  Dez Bryant,  DeMarcus Cousins at Hassan Whiteside ang,  Glen " Big Baby "Davis,  Nate Robinson,  John Wall,   Braylon Edwards,  Wolf Blitzer,   Kate Upton,    at Michelle Obama.
Monologo

Ang Monologo ay isang uri ng pagsasalita kung saan ang isang tauhan ay sinasabi ang kanyang isinasaisip sa isa pang tauhan o kaya sa kapulungan ng nangakikinig. Ang mga monologo ay ginagamit sa iba't ibang medya gaya ng mga dula, pelikula, animasyon atbp.
1508 Kemi

Ang 1508 Kemi ay isang planetang hindi pangunahin.
ABS-CBN Special News Report

Ang ABS-CBN Special News Report ay isang palabas sa telebisyon sa Pilipinas ng ABS-CBN.
Portland, Oregon

Ang Portland ay ang pinakamataong lungsod ng Oregon, Estados Unidos.
Kolehiyo Fundasyon Cotabato ng Siyensiya at Teknolohiya

Ang Cotabato Foundation College of Science and Technology ay isang kolehiyong paaralan na matatagpuan sa Arakan, Cotabato, Pilipinas.
Ito ay itinatag noong 1967 at kasalukuyang pinamumunuan ni Dr. Makalutang B. Luna, Ed.D.
Tachikawa, Tokyo

Ang Tachikawa ay isang lungsod sa Tokyo Prefecture, bansang Hapon.
170 Maria

Ang 170 Maria ay isang planetang hindi pangunahin.
Asian Hospital and Medical Center

Ang Asian Hospital and Medical Center ay isang kompanya ng ospital na itinatag noong Marso 15, 2002.
A Kiss in the Dreamhouse

Ang A Kiss in the Dreamhouse ay ang panlimang album ng Siouxsie & the Banshees.
Kotomi Kyono

Si Kotomi Kyono ay isang mang-aawit mula sa bansang Hapon.
Sawsawan

Sawsawan ang tawag anumang kondimento, partikular mga sarsa, na ginagamit sa pandagdag-lasa sa mga pagkain tulad ng tinapay, siyomay, tsitserya, o manok. Tinatawag itong sawsawan dahil, di-tulad ng mga sarsa, isinasawsaw ang pagkain dito sa halip na hinahalo o ikinakalat sa ibabaw ng pagkain.
Casa del Niño Schools System

Ang Casa del Niño Schools System ay isang kolehiyong paaralan na matatagpuan sa San Pedro, Laguna, Pilipinas.
Ito ay itinatag noong 2002 at kasalukuyang pinamumunuan ni Dr. Rosario G. Acierto.
Kurgan, Rusya

History

Itinatag dito ang isang pamayanang urbano sa pagitan ng 1659 at 1662 bilang Tsaryovo Gorodishche (Царёво Городи́ще). Ang nagtatag ay si Timofey Nevezhin, isang magsasaka mula Tyumen. Sa sumunod na mga taon napaunlad ito bilang isang bayang muog. Naglingkod ito bilang hangganang himpilan. Dahil sa nakukutaang puwesto nito, nagagawa nitong ipagtanggol ang ibang mga pamayanang Ruso mula sa pagala-galang mga mananalakay. Gayunpaman, hindi kaya nitong makatitindig ang gayong mga pananalakay sa lahat ng pagkakataon, at ito ay minsang dinambungan at sinunog.
Ginawaran ang Tsaryovo Gorodishche ng mga pribilehiyong panlungsod ni Emperatris Catherine ang Dakila noong 1782. Sa puntong ito nakamit din nito ang kasalukuyang pangalan at naging punong lungsod ng isang uyezd. Ang kasalukuyang pangalan ay hinango mula sa isang malaking kurgan (isang uri ng libingang bunton o burial mound) malapit sa naunang pamayanan.
Binigyan ito ng eskudo de armas noong Marso 17, 1785, at naging sentrong pampangasiwaan ng Kurgan Oblast noong 1943. Ginawaran ito ng Orden ng Pulang Bandila ng Paggawa noong 1982.

Ekonomiya

Nakatayo ang Kurgan sa linya ng Trans-Siberian Railway sa pagitan ng Yekaterinburg at Omsk. Pinaglilingkuran ito dalawang mga estasyong daambakal at ng Paliparan ng Kurgan, at dating tahan nito ng baseng panghimpapawid ng Kanlurang Kurgan noong Digmaang Malamig. Tahanan din ito ng Russian Ilizarov Scientific Center for Restorative Traumatology and Orthopaedics, planta ng KAvZ autobus, at ng kompanya na gumagawa ng makinarya na Kurganmashzavod, na gumagawa rin ng ilang kilalang mga uri ng mga sasakyang impanteriya para sa labanan.
Edmund Gwenn

Si Edmund Gwenn ay isang kilalang artista sa sining ng Pelikula at Telebisyon.
Anselmo Jorge Fajardo

Si Padre Anselmo Jorge Fajardo ay isang sikat na nanunulat sa Pilipinas.
Itinuturing na Ama ng Panitikang Kapampangan. Siya ang may-akda ng Moro-Morong Vida de Gonzalo de Cordova .
Zu Chongzhi

Si Zu Chongzhi (pinapayak na Intsik: 祖冲之; tradisyonal na Intsik: 祖沖之; pinyin: Zǔ Chōngzhī; Wade-Giles: Tsu Ch'ung-chih) (429–500), courtesy name Wenyuan (文遠) ay isang kilalang Tsinong matematiko at astronomo noong mga dinastiyang Liu Song at Katimugang Qi.
Teknolohiya

Ang teknolohiya o aghimuan (Griyego τεχνολογια < τεχνη "kasanayan sa sining" + λογος "salita, pagtutuusin" + ang hulapi ια) ay mayroong higit sa isang kahulugan. Isa sa mga kahulugan ang pagsulong at paglapat ng mga kasangkapan, makina, kagamitan at proseso upang tumulong sa paglunas ng mga suliranin ng tao. Bilang isang gawain ng tao, ang teknolohiya ay nauna pa kaysa sa agham at inhinyeriya.
Kadalasang iniuugnay ang katagang teknolohiya sa mga imbento at gadget na ginagamit ang kailan lamang natuklasang na proseso at prinsipyong maka-agham. Gayon man, isinilarawan din ng teknolohiya ang kahit na ang pinakalumang naimbento katulad ng gulong.
Sa isa pang kahulugan na ginagamit ng ekonomiya, nakikita ang teknolohiya bilang ang kasalukuyang kalagayan ng ating kaalaman kung papaano pagsamasamahin ang mga kakayahan upang magbunga ng ninanasang produkto (at kung anumang maibubunga ng ating kaalaman). Sa gayon, nakikita natin ang pagbabago sa teknolohiya kung nadadagdagan ang ating kaalaman dito.

Pagbabago sa Teknolohiya

Kadalasan kapag sinabing bago, lalo itong mabuti sa teknolohiya at mga lipon ng inhinyeriya. Ang kuro ng nakalateknolohiya na sumulong noong ika-20 siglo na isinalarawan ang katayuan kung saan di kanais-nais gamitin ang pinakabagong teknolohiya o iyong mga nangangailan ng daan sa mga ilang sentralisadong inspraktura o bahagi o kasanayan na inangkat sa ibang dako. Nanggaling ang kilusang eco-village dahil sa ganitong hinaing. Tinutukoy ng teknolohiyang intermediate, mas tinatalakay sa ekonomiya, ang kompromiso sa pagitan ng sentral at mahal na teknolohiya ng mga bansang nakasulong at iyong mga bansang sumusulong pa lamang na hinahanap ang pinakamabisang pamamangalat ng sobrang trabaho, at di kasapatan ng salapi. Sa pangkalahatan, palagiang "intermediate" ang "nakalaang" teknolohiya.
Kasalungat naman ang mga palagay na itinataguyod ng transhumanismo, posthumanismo, technological singularity, na sama-samang isinasalarawan bilang "Cosmist" na pananaw ni Hugo de Garis. Sa idelohiyang ito, isang mabuting moral ang pagsulong ng teknolohiya. Nakikita ang ideolohiyang ito bilang sintomas ng syentisimo at mathematical fetishism ng mga taong gumagamit ng katagang ito. Tinatanggap din ng iba na sintomas ito ng paniniwala sa kapitalismo.
Sa ekonomiya, kadalasang magkakaugnay sa isa o higit pa sa nabanggit na kuro sa itaas ang kahulugan ng progreso o paglago. Naidala sa mga kaisipang di maka-ekonomiyang paglago o pagsukat sa well-being ang paghamon sa namamayaning kuro tungkol sa teknolohiya at kanyang kabuluhan.
Siklong Rankine

Ang siklong Rankine ay isang saradong siklo kung saan ang init ay gumagawa ng puwersa para pagalawin ang isang bagay. Kung saan sa sistemang ito, ang gumagalaw na bagay ay isang turbina na nakakabit sa isang generator na siyang lumilikha ng elektrisidad para magkaroon ng gagamiting kuryente sa mga tahanan at sa industriya. Ito ay isang sistemang likidong singaw (vapor-liquid) dahil ang likidong paulit-ulit na pinapainit at pinapalamig sa siklong ito ay tubig o kahit anong likido na maaaring dumaan sa proseso ng kondensasyon.
Ang konseptong ito ay unang pinakita at inilahad ni William John MacQuorn Rankine noong 1859. Siya ay nagsilbi bilang pangunahing tao ng Inhinyeriyang Sibil at ng Mekanika sa Unibersidad ng Glasgow.
Ang siklo ito ay karaniwang ginagamit sa mga plantang lumilikha ng kuryente kung saan ang pinagkukunan ng init ay mula sa pagsusunog ng uling o coal, natural na gas at langis at sa proseso ng pagsasamang nukleyar. Ang siklong ito ay minsang tinatawag bilang praktikal na Carnot dahil magkatulad ang mga diagramong T-s nila. Ang pagkakaiba lamang ay isang sistemang ideyal ang siklong Carnot.
Ang simpleng siklong Rankine ay karaniwang mayroong apat na makinarya. Ito ay ang tagakulo (boiler), ang turbina, ang pampalapot (condenser) at ang pang-apat ay ang taga-bomba (pump). Sa mga ito umiikot ang likido na nagiging singaw at nagiging likido depende sa proseso na pinagdaanan nito. mayroong apat na pangunahing proseso sa siklong ito. Una, ang pagbomba ng likido papunta sa tagakulo sa pamamagitan ng paggamit ng mataas ng presyon. Pangalawa, pagdating ng likido sa taga-init ay iinitin ang likido dito sa hindi nagbabagong presyon. Pangatlo, lalabas ang likido sa taga-init at pupunta naman ito sa turbina kung saan ito ay lalawak dahil sa init na siyang lilikha ng kuryente sa pamamagitan ng nakakabit dito na generator. At panghuli, ang likido ay bababa sa pampalapot kung saan ito ay lalamig at magiging likido. Ang apat na proseso na ito ay mauulit para simulan na naman ang panibagong siklo.
Ang karaniwang kahusayan ng siklong Rankine ay umaabot sa apatnapu't dalawang porsyento.
Tofu Shimai

Ang Tofu Shimai ay isang palabas sa telebisyon sa bansang Hapon.
Bedrich Smetana

Bedrich Smetana, Tseko: Bedřich Smetana (2 Marso 1824 – 12 Mayo 1884) ay isang bantog sa buong mundo. Siya din ay kilala bilang sikat na kompositor sa Tsek (Czech) ng mga klasikal na musika. Siya ay nabuhay noong  ika-19 siglo. Sa edad na 50 ang pandinig ni Smetana ay tuluyan ng nawala ngunit nagawa parin niyang pagsamahin ang mga bilang ng kanyang obra. Siya ay kahanga-hangang pyanista at kompositor.
Ang kanyang pinaka kilalang gawang opera ay ang Ang Binentang Asawa (wikang Inglés: The Bartered Bride, wikang Tseko: Prodaná nevěsta), para sa simponikong tula na Ang Aking Lupang Tinubuan (wikang Inglés: My Fatherland, wikang Tseko: Má vlast) at ang seksiyon na tinawag na Moldava, isang musikal na paglalarawan ng ilog na umaagos sa Prague.